Վաճառքների կառավարումը բազմակողմ և համալիր հայեցակարգ է, սակայն դեռևս գոյություն չունի մեկ ընդհանուր մոտեցում, որի կիրառման պարագայում հնարավոր կլինի արձանագրել միատեսակ արդյունավետ վաճառքներ: Գործարարների մի մասի պատկերացմամբ` վաճառքը գործընթաց է, որն ունի հետևողական կառավարման և վերահսկման խնդիր և առաջին հերթին` վաճառքով զբաղվող անձնակազմի: Մյուսները պնդում են, որ եթե վաճառվող ապրանքը կամ ծառայությունները լինեն որակյալ, ապա կվաճառվեն նույնիսկ առանց հատուկ մեխանիզմների կիրառման: Համաձայն մեկ այլ տարածված կարծիքի` վաճառքի գործընթացում ամենից կարևորը հաճախորդն է և նրա հետ փոխհարաբերությունների կառավարումը, հաճախորդի լոյալության բարձրացումը և վաճառքի` բարեհամբույր անձնակազմը, վաճառքի գործակալների վարձատրության մեխանիզմը և այլն... այս թվարկումը դեռ երկար կարելի է շարունակել: Վաճառքի ծավալի ավելացման և վաճառքի արդյունավետության ու շահութաբերության մեծացման նպատակով անհրաժեշտ է կիրառել առավելագույն մեխանիզմներ և կառավարման գործիքներ. ստորև ներկայացված են դրանիցից մի քանիսը: